Tkellimna ħafna dwar relazzjonijiet tagħna mal-oħrajn u allura ħsibt li nitkellmu wkoll dwar relazzjoni magħna nfusna, speċjalment meta kontinwament niltaqgħu ma' nies li ma japprezzawnix biżżejjed u ma jurux rispett lejna.. Meta tkun fiha tirrealizza li dawk ta' madwarna jistgħu jħallu impatt negattiv fuqna. Infatti meta niltaqgħu ma' attitudni negattiva ħafna drabi li nagħmlu hu li ninħarqu u nirreaġixxu..Mhux faċli nibqgħu kalmi meta ma neħdux dak li jistħoqqilna.. Tajjeb li forsi nzommu f'mohhna ukoll li l-attitudni ta' dik il-persuna mhux faċli nibdluha iżda aħna kif nirreaġixxu għal imġiba taghha huwa litteralment fil-kontroll tagħna. Pereżempju: Jekk il-boss tiegħek juri ċertu poter li jkun qed jifgak.. Dik li kuljum trid tmur għax-xogħol u tiffaċċjah mhix faċli.. u jista' jkun li jkun qed jinfluwenzak u jpoġġik f'ċerta negattività u anke ansjetà. Meta aħna ninqabdu f'emozzjoni ta' rabja u uġigħ dan ma jgħinx is-sitwazzjoni għax hekk inkunu qed naħlu l-enerġija tagħna fuq xi ħaġa li mhux fil-kontroll tagħna. Iżda kif aħna nirreaġixxu għall-imġiba negattiva dan huwa kollu fil-kontroll tagħna. Kultant nistgħu nieħdu l-affari bħala xi ħaġa personali, però jekk pereżempju jekk hija xi ħaġa relatata max-xogħol tajjeb li nkunu kapaċi naqtgħu linja li ngħidu isma din hija xi ħaġa li għandha x'taqsam biss max-xogħol li nagħmlu. Il- probabilità tista' tkun li anke l-boss tagħna għandu/ha l-problemi u anke l-insikurezzi u dan qed jaġixxi hekk minħabba dawn l-insikurezzi u mhux minħabba fina personali. L-aġir jekk mhux tajjeb jibqa' mhux tajjeb .. imma li nieħdu l-perspettiva tal-persuna se tgħinna nimxu 'l quddiem għax nifhmu aktar minn fejn jevolvu l-affarijiet.. Mhux faċli li ssib lil min ikissirlek l-ispirtu pożittiv tiegħek, li ma jikkalkulakx jew li ma japprezzax l- isforzi li tagħmel u allura fejn hu possibbli tajjeb li noqogħdu l- bogħod minn dak li jkissirna… Jekk hi sitwazzjoni aktar ikkumplikata u forsi nħossni mgħaffġa/mgħaffeġ f'ħafna emozzjonijiet importanti li nfittex għajnuna professjonali Xi punti li jistgħu jgħinuna: Niftakru li huwa normali li nħossuna maħkuma minn ħafna emozzjonijiet meta xi ħadd jittrattana ħażin Forsi jgħinna li naħsbu fil-ħajja diffiċli jew l-ammont ta' xogħol li għandha l-persuna li qed tittrattana ħażin, mhux biex niġġustifikaw l-azzjonijiet iżda biex nifhmu aktar li mhix xi ħaġa personali. Tista' tikteb kif qed tħossok fi djarju ħalli tesprimi dak li qed tħoss Jekk kapaċi fl-arti tista' tesprimi l-emozzjonijiet tiegħek fl-arti tiegħek .. Il-meditation u l-yoga jgħinu ħafna biex issib il-paċi u l- kalma.. L-eżerċizzju wkoll jista' jgħinek tikkalma u toħroġ il-frustrazzjoni tiegħek.. Li tieħu nagħsa meta tħossok imħawwad/imħawda wkoll jista' jgħinek tħossok aħjar Tkellem ma' xi ħadd li tafda jew ma' professjonist biex mhux talli tesprimi l-emozzjonijiet tiegħek iżda wkoll issib opportunitajiet jew perspettivi ġodda li forsi ma tkunx irrealizzajt li jeżistu Li tieqaf lill-persuna li tkun qed tagħmel inġustizzja miegħek.. tista' tgħinek issib elementi ta' perseveranza u reżiljenza li qatt ma kont tirrealizza li għandek..u tkun tagħlima li tgħinek għall-kumplament ta' ħajtek .. Li tirrispetta lilek innifsek huwa pass kbir li jgħinek issib il-paċi.. Tibqax waħdek fid-dlam, li titkellem huwa l-ewwel pass biex tiċċaqlaq mis-sitwazzjoni li tinsab fiha.. Awguri u tislijiet. Jekk għandek xi suġġett partikolari li tixtieq li nitkellmu dwaru, ibgħatilna fuq info@skoperta.net